18.9.2007 Jurnalul Oficial al Uniunii Europene L 243/23 REGULAMENTUL (CE) NR. 1069/2007 AL COMISIEI din 17 septembrie 2007 privind instituirea unui drept antidumping provizoriu la importurile de alcool polivinilic (PVA) originar din Republica Populară Chineză COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (!) („regulamentul de bază”), în special articolul 7, după consultarea Comitetului consultativ, întrucât: 1. PROCEDURĂ 1.1. Iniţiere La 19 decembrie 2006, în conformitate cu articolul 5 din regulamentul de bază, Comisia a anunțat, printr-un aviz („aviz de inițiere”) publicat în Jurnalul Oficial al Uniunii Europene (?), deschiderea unei proceduri antidumping privind importurile în Comunitate de alcool polivinilic din Republica Populară Chineză (,„RPC”) și Taiwan („țările vizate”). Procedura a fost deschisă în urma unei reclamații depuse la data de 6 noiembrie 2006 de Kururay Specialities Europe GmbH („reclamantul”), cunoscut sub denumirea de Kururay Europe GmbH începând din ianuarie 2007, reprezentând o proporție majoră, și anume peste 25 %, din producția comunitară totală de alcool polivinilic (PVA). Plângerea cuprindea probe prima facie privind existența dumpingului de PVA originar din țările vizate şi a unui prejudiciu material care rezulta din acesta, elemente considerate ca fiind suficiente pentru a justifica inițierea unei proceduri. () JO L 56, 6.3.1995, p. 1. Regulament, astfel cum a fost modificat ultima dată prin Regulamentul (CE) nr. 2117/2005 (O L 340, 23.12.2005, p. 17). () JO C 311, 19.12.2006, p. 47. 1.2. Părţile vizate de procedură Comisia a anunţat oficial producătorul petent şi alți producători cunoscuţi din cadrul Comunității, produ- cătorii exportatori din țările vizate, importatorii/comer- cianții, utilizatorii cunoscuți a fi interesaţi şi reprezen- tanții țărilor exportatoare vizate de  deschiderea procedurii. Părţilor interesate li s-a dat posibilitatea de a-și face cunoscute în scris punctele de vedere şi de a solicita o audiere până la termenul limită fixat în avizul de inițiere. S-a acordat dreptul la audiere tuturor părților interesate care au solicitat acest lucru și au arătat că existau motive speciale pentru care ar trebui să fie audiate. Pentru a permite producătorilor-exportatori chinezi din RPC să depună o cerere pentru tratamentul cores- punzător unei economii de piață („TEP”) sau pentru trata- mentul individual („TI”), Comisia a trimis formulare de cerere producătorilor-exportatori despre care se ştie că sunt interesaţi, precum şi autorităților din RPC. Un singur producător-exportator din RPC a solicitat TEP, în temeiul articolului 2 alineatul (7) litera (b) din regula- mentul de bază, sau TI, în cazul în care ancheta stabileşte că nu îndeplinesc condițiile pentru TEP. Având în vedere numărul aparent mare de producători exportatori din RPC și de importatori către Comunitate, în avizul de iniţiere s-a prevăzut utilizarea eşantionării pentru determinarea dumpingului și a prejudiciului, în conformitate cu articolul 17 din regulamentul de bază. Cu toate acestea, în ceea ce priveşte producătorii-expor- tatori din RPC, dat fiind că numai trei producători-expor- tatori au cooperat, s-a hotărât ulterior că eşantionarea nu va fi necesară. În ceea ce priveşte importatorii de PVA, Comisia a solicitat tuturor importatorilor cunoscuţi să furnizeze informații referitoare la importurile și  vânzările produsului vizat. Pe baza informațiilor primite de la 14 importatori cooperanți, Comisia a selectat un eşantion de cinci importatori, dintre care doi erau stabiliți în Germania, unul în Italia, unul în Țările de Jos şi unul în Statele Unite ale Americii. Aceşti importatori repre- zentau cel mai mare volum reprezentativ al vânzărilor efectuate de importatorii cooperanți din Comunitate (aproximativ 80 %) care putea fi examinat în mod cores- punzător în timpul disponibil.